1. prečo je cena power granoly o toľko vyššia ako jej konkurencia?
prvou odpoveďou je náš prístup, kedy my nechceme byť priemer. v konvenčnom a masovom prístupe vidíme viacero nedostatkov, a tak chceme tvoriť a prinášať na trh nadpriemerné produkty, ktoré spĺňajú v prvom rade naše náročné kritériá kvality. všetky produkty konzumujeme skoro denne aj sami, aj s našimi rodinami. ďalším faktorom je cena výberových a kvalitných ingrediencií, kde preferujeme bio alebo aj pasívne bio a vieme, ako sa plodiny pestujú a máme garantovanú kvalitu. a kvalita aj niečo stojí, hlavne ak ide o unikátne potraviny ako mandle, quinou či lyofilizované jahody.
v rámci obalov sa snažíme nájsť adekvátny win win pre všetky strany. máme preto moderný, 100 % nezávadný a recyklovateľný obal. áno, nie sme “biodegradable”, ale je to hlavne preto, že tieto obaly sú v súčasnosti ešte veľmi drahé a značne by predražili finálny výrobok a spotrebitelia v strednej európe ešte nie sú ochotní extra investovať aj do najnovších materiálov. zároveň z našich štúdií a konzultácií s profesionálmi v obalových materiáloch ešte stále nebolo potvrdené, že obaly z kukurice naozaj šetria životné prostredie.